cyanic-selkie/wikianc huggingface dataset:
მარაქეშის ღირსშესანიშნაობები
ჯემაა ელ-ფნა
დღეს მოედანი მთელი მსოფლიოდან იზიდავს ტურისტებს. გველლების მომთვინიერებლები, აკრობატები, ჯადოქრები, მუსიკოსები, მაიმუნების მომთვინიერებლები, მცენარეულობით მოვაჭრეები, ამბების მთხრობელები, ჯიბის ქურდები და ა.შ.
სუქები
მარაქეშში მაროკოს ყველაზე დიდი ტრადიციული ბერბერული ბაზარი მდებარეობს. ქალაქის სახე ხშირად მის სუქებთან არის დაკავშირებული. სუქები ტურისტული ღირსშესანიშნაობებიცაა, განსაკუთრებით შოფინგ-ტურისტებისთვის. ისტორიულად მარაქეშის სუქები საცალო ვაჭრობის სივრცეებად იყო დაყოფილი, მათ შორის: ტყავეულის, ხალიჩების, მეთუნეობის, მეტალურგიის ნივთებისა და ა.შ. დღეს სივრცეები კვლავ დაყოფილია, თუმცა სუქები გადახურულია. სუქების დიდ ნაწილში ხალიჩები და ფარდაგები, ტრადიციული მუსლიმური ტანსაცმელიტყავის ჩათები, სანათები და ა.შ იყიდება.
ქალაქის კედლები და კარიბჭეები
ქალაქის მედინის თავდაცვითი კედლები მარაქეშის ირგვლივ 19კმ-ის სიგრძეზეა გადაჭიმული. თავდაცვითი კედლები ალმორავიდებმა XII საუკუნეში ააგეს ქალაქის გამაგრების მიზნით. კედლები სხვადასხვანაირი ნარინჯისფერი-წითელი წებოსა და ცარცისგანაა აგებული, რის გამოც ქალაქმა „წითელი ქალაქის“ სახელწოდება მიიღო. კედლები დაახლოებით 5.8 მეტრის სიმაღლისაა, 20 კარიბჭე და 200-მდე კოშკი აქვს. „შავი ჭიშკარი“ (Bab Agnaou) XII საუკუნეში ალმოჰადების დროს აიგო. სიტყვა Agnaou, როგორც სიტყვა Gnaoua, ბერბერული წარმოშობისაა და შავ ხალხს აღნიშნავს. კარიბჭე ყვავილების ორნამენტებითაა მორთული. კარიბჭე განაახლეს და ზომაში შეამცირეს სულთან მუჰამად III ბენ აბდალაჰის მმართველობის დროს.
Bag Aghmat — ებრაული და მუსლიმური სასაფაოების აღმოსავლეთით მდებარეობს, ხალიფა ალი იბნ იუსუფის სამარხის მახლობლად.
მერანას ბაღები
მერანას ბაღები ქალაქის დასავლეთ ნაწილში, ატლასის მთების ძირში მდებარეობს. ბაღები XII საუკუნეში გაშენდა ალმოჰავიდი მმართველის, აბდ ალ-მუმინის მმართველობის დროს. სახელი menara პავილიონის, რომელსაც პატარა მწვანე პირამიდა აქვს თავზე (menzeh), სახელწოდებიდან მომდინარეობს. პავილიონი XVI საუკუნეში საადის დინასტიის დროს აიგო და 1869 წელს აბდალ ალ-რაჰმანმა განაახლა, რომელიც ზაფხულს აქ ატარებდა. პავილიონისა და ხელოვნური ტბის ირგვლის ხეხილის ბაღები და ზეტისხილის კორომებია. ბაღში მცირე ამფითეატრი და აუზი მდებარეობს. გუბურებში კარპა ბინადრობს.
აგდალის ბაღები
აგდალის (ბერბერ: „კედლებით გარშემორტყმული მდელო“) ბაღები მედინის სამხრეთით მდებარეობს. ბაღი XII საუკუნეში გაშენდა და 400 ჰექტარზეა გადაჭიმული. ბაღში ციტრუსები, გარგარი, ზეთისხილი, ბროწეული და კვიპროსი ხარობს.
სასახლეები და რიადები
ქალაქი მდიდარია სასახლეებითა და მაროკოული სახლებით. ყველაზე ცნობილი სასახლეებია: ბაჰიას, ბადისა და სამეფო სასახლეები. რიადები ტრადიციული შიდა ეზოიანი სახლებია, რომლებიც რომაული აგარაკების სტრუქტურაზეა დაფუძნებული. რომაულ ვილები შიდა ბაღს მოიცავდა, რომელიც მაღალი კედლებით იყო გარშემორტყმული, რათა აგარაკი ყოველი გამვლელისაგან დაცული ყოფილიყო და შიგნით გრილი ტემპერატურა შეენარჩუნებინათ.
ბადის სასახლე
ბადის სასახლე სამეფო სასახლის გასწვრივ მდებარეობს. სასახლე აჰმედ ალ-მანსურმა ააგო 1578 წელს სამი მეფის ბრძოლაში პორტუგალიელების დამარცხების შემდეგ. მდიდრული სასახლის აგება საუკუნის მეოთხედზე მეტი დასჭირდა და პორტუგალიური და შავი აფრიკული ოქროსა და შაქრის ლერწმის შემოსავლებით აიგო. სასახლის ასაგებად კარარას კარიერებიდან (იტალია) ჩამოტანილი მარმარილო, ასევე, საფრანგეთიდან, ესპანეთიდან და ინდოეთიდან ჩამოტანილი მასალა გამოიყენეს. ყოველწლიურად აქ მარაქეშის ფოლკლორული ფესტივალი ტარდება.
ბაჰიას სასახლე
ბაჰიას სასახლე XIX საუკუნეში მარაქეშის დიდი ვეზირის დროს აიღო, რომელიც აქ თავის 4 ცოლთან, 24 ხარჭასთან და ბავშვებთან ერთად ცხოვრობდა. სახელწოდების მნიშვნელობიდან გამომდინარე („ბრწყინვალე“), სასახლე თავისი დროის უდიდეს სასახლედ იყო ჩაფიქრებული და ისლამური და მაროკოული სტილის ნაზავს წარმოადგენს. სასახლის აგებას 7 წელი და ხეზე, ჩუქურთმებსა და სხვა დეტალებზე ასობით ფესელი ხელოსნს მუშაობა დასჭირდა. დიდი ვეზირის გარდაცვალების შემდეგ სასახლეში სულთანი დასახლდა.
კუტუბიას მეჩეთი
კუტუბიას მეჩეთი (Kutubiyya Mosque, Jami' al-Kutubiyah, Kutubiyyin Mosque), ასევე ცნობილია როგორც წიგნის გამყიდველთა მეჩეთი, მარაქეშის ყველაზე დიდი მეჩეთია. მეჩეთი მედინის სამხრეთ-დასავლეთ ნაწილში მდებარეობს. მინარეთი 77 მეტრის სიმაღლისაა და ალმოჰადი ხალიფის იაყუბ ალ-მანსურის მმართველობის დროს აიგო და სხვა შენობების შთაგონების წყარო გახდა, როგორიცაა სევილიაში მდებარე გირალდა და რაბატში მდებარე ჰასანის კოშკი. მეჩეთი წითელი ქვითა და ტრადიციული ალმოჰიდური სტილის აგურებითაა აგებული. მეჩეთის სიგრძე 80 მეტრი, სიგანე კი 60 მეტრია. დღეისთვის მეჩეთში 4 შესასვლელია, რომელთაგანაც 3 სამლოცველო დარბაზისაკენ შესასვლელს წარმოადგენს. მეჩეთში 6 შიდა ოთახი მდებარეობს. სამლოცველო დარბაზი ჰიპოსტილია, რომელიც 100-ზე მეტ სვეტს ეყრდნობა. მინარეთი ომაიანთა სახალიფოს დროს ქვიშაქვით აიგო. თავდაპირველად მინარეთი მარაქეშის ვარდისფერი თაბაშირით დაფარეს, მაგრამ 1990-იან წლებში ექსპერტებმა თავდაპირველი ქვების გამოჩენა ამჯობინეს და თაბაშირი მოაშორეს. მეჩეთის წვერი 4 მოოქრულ სპილენძის ბურთს მოიცავს, რომლებიც ქვევიდან ზევით თანდათან ზომაში მცირდება.
ბენ იუსუფის მეჩეთი
ქალაქის უძველესი მეჩეთი ბენ იუსუფის მეჩეთია, რომელიც XII საუკუნეში აიგო და მედინაში მდებარეობს. თავდაპირველი ზომით მეჩეთი ქალაქის ყველაზე დიდი მეჩეთი იყო, მაგრამ დღეს მისი ზომა განახევრებულია. მეჩეთი ხელახლა აიგო სულთან აბდულა ალ ხალიბის დროს. მანვე მეჩეთთან ახლოს ააგო მადრასა გამორჩეული ბიბლიოთეკით. თუმცა, ეს ნაწილი დღეისთვის ნანგრევებადაა ქცეული და მხოლოდ XIX საუკუნის მეჩეთია შემორჩენილი.
სხვები
სხვა მეჩეთებს შორის აღსანიშნავია ქასბაჰის მეჩეთი, ბარიმას მეჩეთი, მული ელ-ხსურის მეჩეთი და ა.შ.
სინაგოგები
გარდა მეჩეთებისა მარაქეშში ბეთ-ელის, სალათ ელ-აზამასა და სალათ რაბი პინჰასის სინაგოგა მდებარეობს.
შვიდი წმინდანის სამარხები
მარაქეშის მედინაში „მაროკოს მფარველი წმინდანების“ შვიდი სამარხი მდებარეობს, რომელსაც ყოველწლიურად მომლოცველები სტუმრობენ. მომლოცველებს სჯერათ, რომ წმინდანებს მხოლოდ სძინავთ და ერთ დღესაც კარგი საქმეების გასაკეთებლად კვლავ გაიღვიძებენ. სამარხების მომლოცველობა მექასა და მედინას მოლოცვის ალტერნატივად მიიჩნიეს დასავლელი მაროკოელებისთვის, რომელთაც შორ და რთულ გზაზე მოგზაურობა არ შეეძლოთ. ყველაზე მნიშვნელოვანი სამარხი სისი ბელ აბასის სამარხია. სპირიტუალური ტური, ცნობილი როგორ მარაქეშის შვიდი კაცის მონახულება, მბრუნავ ტურს მოიცავს, რომელიც შიდა სრულყოფის ძიების გამოხატულებაა. წრიული ტური ქალაქის კონფიგურაციის მიხედვითაა შედგენილი და არა წმინდა მფარველების მოღვაწეობის ქრონოლოგიის მიხედვით.
მელლა
მელლა (mellah) ძველი ებრაული კვარტალი ქალაქის მედინის ქასბაჰის სივრცეში მდებარეობს. ის 558 წელს შეიქმნა საადიანთა მიერ იქ, სადაც ადრე სულთნის თავლები იყო განლაგებული. ამ დროისთვის ებრაული მოსახლეობა ბანკირებისგან, იუველირებისგან, მეტალურგებისგან, მკერავებისა და შაქრით მოვაჭრეებისაგან შედგებოდა. XVI საუკუნეში მელლას საკუთარი შადრევნები, ბაღები, სინაგოგები და სუქები ჰქონდა. მაროკოში ფრანგების ჩამოსვლის შემდე (1912) ებრაელებს კვარტლის მიღმა საკუთრების ფლობის უფლება ჩამოერთვათ, რის გამოც მელლა მხოლოდ შიგნით გაიზარდა, რის გამოც ქუჩები ძალიან ვიწროა, მაღაზიები - პატარა და სახლებიც მაღალია. დღევანდელი მელლა პირვანდელთან შედარებით უფრო პატარაა და თითქმის მთლიანად მუსლიმი მოსახლეობითაა დასახლებული. მელლას მომიჯნავედ მდებარე ებრაული სასაფლაო ყველაზე დიდი ებრაული სასაფლაოა მაროკოში.
მარაქეშის მუზეუმი
მარაქეშის მუზეუმი ქალაქის ძველ ცენტრში მდებარეობს და დარ მენებჰის სასახლეშია განთავსებული, რომელიც XIX საუკუნეში აიგო. სასახლე მუზეუმად 1997 წელს გადაკეთდა. მუზეუმი კლასიკური ანდალუზიური არქიტექტურის ნიმუშია, ცენტრალურ ეზოში შადრევნებით, ტრადიციული ჩამოსასხდომი სივრცეებით, აბანოთი და დახლართული ჩუქურთმებით. მუზეუმში როგორც თანამედროვე, ისე ტრადიციული მაროკოული ხელოვნების, მაროკოელ ებრაელთა, ბერბერთა და არაბული კულტურის ისტორიული წიგნების, მონეტებისა და სამეთუნეო საქმიანობის ნიმუშებია გამოფენილი.
დარ სი სეიდის მუზეუმი
დარ სი სეიდის მუზეუმი, ასევე ცნობილი, როგორც მარკოული ხელოვნების მუზეუმი ბაჰიას სასახლის ჩრდილოეთით მდებარეობს.თავდაპირველად მუზეუმი დიდი ვეზირის ძმის, სისი სეიდის სახლი იყო. მუზეუმში დაცული კოლექცია ერთ-ერთი გამორჩეულია მაროკოს მუზეუმთა შორის: „ძვირფასეულობა ატლასის მთიანეთიდან, ანტი ატლასიდან და უკიდურესი სამხრეთიდან; ხალიჩები ელ-ჰაუზის პროვინციიდან და ატლასიდან; ზეთის ნათურები ტარუდანტიდან; ლურჯი სამეთუნეო ჭურჭელი საფიდან და მწვანე სამეთუნეო ჭურჭელი ტამგრუტიდან; ტყავეულობა - მარაქეშიდან.“
ბერბერთა მუზეუმი
ბერბერთა მუზეუმში ბერბერთა კულტურის ნიმუშები მაროკოს სხვადასხვა რეგიონიდან, დაწყებული რიფიდან, დამთავრებული საჰარით, არის ჩამოტანილი. მუზეუმი არქიტექტორ ქრისტიან მარტინის ხელმძღვანელობით განახლდა. მუზეუმში ოთხი თემატური ოთახია: 1. ბერბერები. 2. ტრადიციული ნიჭი-შესაძლებლობები (ყოველდღიური ობიექტები, ფესტივალები ან/და ცერემონიები, ხელსაქმე). 3. ძვირფასეულობა (ბერბერთა სამკაულების ფართო პანორამა). 4. სამოსი (ტანსაცმელი, ნაქსოვი ნივთები,იარაღი, კარებები, ხალიჩები და ბერბერთა მუსიკალური ინსტრუმენტები).
სქოლიო
კატეგორია:მარაქეშის ტურისტული ღირსშესანიშნაობები კატეგორია:მაროკოს ტურიზმი
ემილიო-სან-მარტინის რაიონი
ემილიო-სან-მარტინის რაიონი (Distrito de Emilio San Martín) — რაიონი პერუში, ლორეტოს რეგიონის რეკენის პროვინციაში. მდებარეობს ზღვის დონიდან 120 მეტრზე. 2007 წლის მონაცემებით, მოსახლეობა 7 433 ადამიანს შეადგენდა, სიმჭიდროვე 1.6 ადამიანი კმ²-ზე. ფართობი 4 572 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:რეკენის პროვინციის რაიონები
არევს II
არევს II — სპარტის მეფე. არევს II სამეფო ტახტზე აკროტატე II|აკროტატე II-ის შემდეგ ავიდა, მისი მმართველობა დაიწყო ძვ. წ. 262 წელს და დასრულდა ძვ. წ. 254 წელს. არევს II-ის შემდეგ კი სამეფო ტახტზე ლეონიდას II ავიდა.
რესურსები ინტერნეტში
კატეგორია:სპარტის მეფეები
საბა საუკეთესო რომანისთვის
საბა საუკეთესო რომანისთვის — ქართული ლიტერატურული პრემია საბას ცხრიდან ერთ-ერთი კატეგორია. 2002 წლიდან გაიცემა ყოველწლიურად.
სქოლიო
კატეგორია:ლიტერატურული ჯილდოები
აბდ ალ-ლაჰ იბნ ალ-ფადლ ანტიოქიელი
აბდ ალ-ლაჰ იბნ ალ-ფადლ ანტიოქიელი (عبد الله بن الفضل بن عبد الله المطران الانطاكي) — XI საუკუნის ქრისტიანი არაბი მწერალი.
ბიოგრაფია
დაიბადა ანტიოქიაში, იყო დიაკონი, იღწვოდა არაბულ ენაზე ქრისტიანული საეკლესიო მოძღვრების გავრცელებისათვის. ბერძნულიდან თარგმნა იოანე ოქროპირის, იოანე დამასკელის, ბასილი დიდის, გრიგოლ ნოსელის, გრიგოლ ნაზიანზელის, ისაკ ასურის და სხვათა ეგზეგეტიკური, დოგმატიკური და ასკეტიკური თხზულებები. აბდ ალ-ლაჰ იბნ ალ-ფადლ ანტიოქიელის ორიგინალური მემკვიდრეობა ძირითადად კითხვა-პასუხის ფორმით დაწერილი დოგმატიკური და მორალურ-დიდაქტიკური ხასიათის ნაწარმოებია („ჭეშმარიტი სარწმუნოების განმარტებანი“, 1052; „სულის მაამებელი დიდი და მცირე წიგნები“ და სხვა). მისი თხზულებების მნიშვნელოვანი კოლექცია დაცულია სსრკ მეცნიერებატა აკადემიის აღმოსავლეთმცოდნეობის ინსტიტუტის ლენინგრადის განყოფილების ხელნაწერთა ფონდში.
ლიტერატურა
კატეგორია:არაბი მწერლები
გლუმილინო (უფის რაიონი)
გლუმილინო (Глумилино; Глумилин) — სოფელი რუსეთში, ბაშკირეთში, უფის რაიონში. მიეკუთვნება ტაპტიკოვის სოფსაბჭოს. რაიონულ ცენტრ უფიდან განლაგებულია 26 კილომეტრში, ხოლო უახლოეს რკინიგზის სადგურ იუმატოვოდან 5 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 64 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:უფის რაიონის სოფლები
აბდ ალ-რაჰმან მომანდი
აბდ ალ-რაჰმან მომანდი, რაჰმან ბაბა (رحمان بابا; დ. 1632, სოფ. ბაჰადური, პეშავარის მახლობლად — გ. 1706, პეშავარი) — ავღანელი პოეტი მომანდის ტომისა. წერდა პუშტუ ენაზე. განიცადა სპარსული სუფიური პოეზიის გავლენა, მაგრამ სიყვარულზე, რელიგიურ-მორალურ და სოციალურ თემებზე მარტივი, სასაუბრო ენით დაწერილი და ადამიანისადმი დიდი რწმენით გამთბარი მისი ლექსები მისაწვდომი და გასაგები იყო ხალხისათვის. ავღანეთში ყოველ გაზაფხულს აღინიშნება აბდ ალ-რაჰმან მომანდის დღე, იმართება პოეტთა პაექრობა — მუშაირა.
საქართველო-იაპონიის ურთიერთობები
საქართველო-იაპონიის ურთიერთობები — წარმოადგენს ურთიერთობებს საქართველოსა და იაპონიას შორის. იაპონიასთან დიპლომატიური ურთიერთობები საქართველოს საბჭოთა კავშირის დაშლიდან 1 წელიწადში, 1992 წლის 3 აგვისტოს დამყარდა. 2006 წლის ნოემბრიდან საქართველომა გახსნა საელჩო ტოკიოში, ხოლო იაპონიამ თბილისში.
იაპონია საქართველოს სხვადასხვაგვარი ეკონომიკური და კულტურული განვითარების პროექტებით დაეხმარა. სავაჭრო ბალანსი ამ ორ ქვეყანას შორის იაპონიის მხარესა, რაც იმაში გამოიხატება, რომ იაპონია საქართველოს ავტომობილების და წარმოებული საქონლის ექსპორტით ეხმარება, ხოლო საქართველო — საკვები პროდუქტებითა და ქიმიკატებით.
1999 წელს საქართველოს პრეზიდენტმა ედუარდ შევარდნაძემ ოფიციალური ვიზიტით განახორციელია იაპონიაში, ხოლო პრეზიდენტმა მიხეილ სააკაშვილმა 2007 წლის მარტში.
2011 წლის თებერვალში საქართველოს საგარეო საქმეთა მინისტრის მოადგილე ნიკოლოზ ვაშაკიძე შეხვდა მთავარ გენერალს, რომელთანაც საერთაშორისო საქმეებზე ისაუბრა და იაპონიის თავდაცვის მინისტრს ჰიროსი ოეს, რომელთანაც მან საქართველოს და იაპონიის შორის სამხედრო თანამშრომლობის შემდგომი პერსპექტივები განიხილა.
სქოლიო
კატეგორია:საქართველოს დიპლომატიური ურთიერთობები კატეგორია:იაპონიის დიპლომატიური ურთიერთობები
კვირიას ხატი (ჭურჭელაურები)
კვირიას ხატი — საკულტო ძეგლი თიანეთის მუნიციპალიტეტის სოფელ ჭურჭელაურების ჩრდილოეთით, ტყეში. განეკუთვნება გვიან შუა საუკუნეებს. ხატი ნატეხი ქვის მშრალი წყობით ნაშენი მასიური ნაგებობაა (1,15 x1,15 მ, სიმ, 1,85). აღმოსავლეთ და დასავლეთ კედლებში პატარა სწორკუთხა ნიშებია. ხატს საფეხუროვანი პირამიდის ფორმის სახურავი აქვს.
ლიტერატურა
კატეგორია:თიანეთის მუნიციპალიტეტის არქიტექტურული ძეგლები
დიდი ბრიტანეთის ჩემპიონატი სნუკერში 1996
დიდი ბრიტანეთის ჩემპიონატი სნუკერში 1996 (1996 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 1996 წლის 15 ნოემბრიდან 1 დეკემბრამდე ინგლისში, პრესტონში. ტურნირის გამარჯვებული გახდა სტივენ ჰენდრი, რომელმაც ფინალში ჯონ ჰიგინსი დაამარცხა ანგარიშით 10:9.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1996 წელი სნუკერში
მოსკოვის იოანე ღვთისმეტყველის ტაძარი
მოსკოვის იოანე ღვთისმეტყველის ტაძარი (Храм Апостола Иоанна Богослова) — მართლმადიდებლური ტაძარი მოსკოვში. ეკლესია დაარსებულია XV საუკუნეში. მდებარეობს მოსკოვის ცენტრალურ ადმინისტრაციული ოლქში. ტაძრის მშენებლობა მიმდინარეობდა 1825-1837 წლებში. 1934-2011 წლებში ეკლესიის შენობაში განთავსებული იყო მოსკოვის მუზეუმების გაერთიანება.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
წმინდა მოციქულ იოანე ღვთისმეტყველის ტაძარი ააგეს 1493 წელს, თავდაპირველად იყო ხისა, შემდეგ ქვის, არაერთხელ გადაკეთებული. ამჟამინდელი შენობა კი ააგეს 1825-1837 წლებში არქიტექტორების სემიონ ობიტაევისა და ლ. კარლონის პროექტის მიხედვით.
1925 წელს ეკლესია საბჭოთა ხელისუფლებამ დახურა. 1934 წლიდან მასში განათავსეს ქალაქის მუზეუმი. ეკლესიის და სამრეკლოს თავზე არსებული ხახვისებური გუბათები მოხსნეს. ინტერიერში სართულშორისი გავახურვა გააკეთეს.
2010 წლის 16 სექტემბერს, მოსკოვისა და სრულიად რუსეთის პატრიარქმა კირილმა თავისი განკარგულებით ეკლესიის შენობა გადასცა რუსეთის მართლმადიდებლურ ინსტიტუტს „საეკლესიო, საგანმანათლებლო და სოციალური საქმიანობისათვის“.
შენობა ეკლესიას გადაეცა 2011 წელს, ხოლო ამავე წლის 9 ოქტომბერს პირველად აღესრულა საღვთო ლიტურგია.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
კარპინა
კარპინა (Carpina) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 184 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
რესურსები ინტერნეტში
კატეგორია:პერნამბუკუს შტატის მუნიციპალიტეტები
სვიანაძეების საცხოვრებელი კომპლექსი
სვიანაძეების საცხოვრებელი კომპლექსი — არქიტექტურული ძეგლი დუშეთის მუნიციპალიტეტის სოფელ სვიანა-როსტიანის სამხრეთით, განეკუთვნება გვიანდელ შუა საუკუნეებს.
კომპლექსი შედგება ციხე-სახლის, ზურგიანთ კოშკისა და დამხმარე ნაგებობისაგან. ციხე-სახლი გეგმით ტრაპეციულია, სამსართულიანი. ნაგებია ნატეხი ქვით, კედლების ზედა ნაწილი, სართულშუა გადახურვა და სახურავი ჩამოქცეულია. შემორჩენილი კედლების სიმაღლე 9,5 მეტრს აღწევს. პირველი სართული სამეურნეო დანიშნულებისაა, მასში მოხვედრა მეორე სართულის იატაკში მოწყობილი სწორკუთხა ღიობიდან შეიძლება. პირველი სართულის ჩრდილო-დასავლეთ კედელში ორი მცირე ზომის სწორკუთხა სარკმელია. მეორე სართული საცხოვრებელია. შესასვლელი ჩრდილოთ-დასავლეთ კედელში მიწის დონეზეა გაჭრილი. სამხრეთ-დასავლეთ კედელეში სამი ვიწრო და მაღალი სწორკუთხა სარკმელია. სამხრეთ-აღმოსავლეთ კედელში კი ოთხი პატარა სწორკუთხა ნიში, მესამე სართული სამეურნეო დანიშნულების უნდა იყოს. აქ სამხრეთ-დასავლეთ კედლის შუა ნაწილში და სამხრეთ-აღმოსავლეთ კედელში თითო განიერი ოთხკუთხა ღიობია. ციხე-სახლის სამხრეთ-აღმოსავლეთ კუთხეზე ზურგიანი კოშკია მიდგმული. შემორჩენილია ქვედა, მასიური ნაწილი. კოშკის შემორჩენილ ნაწილზე დაშენებულია მშრალი წყობით ნაგები კვარცხლბეკი, რომელზეც ჯვრისგამოსახულებიანი ქვის ფილა დგას. დამხამარე ნაგებობებისგან მხოლოდ ფრაგმენტია შემორჩენილი.
ლიტერატურა
კატეგორია:დუშეთის მუნიციპალიტეტის არქიტექტურული ძეგლები
აბდ ალ-სამადი
მინი|ხოსრო უსმენს ბარბადის მუსიკას. ნიზამის ხამსას ილუსტრაცია. აბდ ალ-სამადი (გ. 1593) — სპარსელი მინიატიურისტი და კალიგრაფი ინდოეთში, მინიატურის მოგოლური სკოლის ერთ-ერთი ფუძემდებელი. ხელმძღვანელობდა 50 მხატვარს, რომელთაც პოემების კრებულ „დასთან და ამისათვის“ 1400 მინიატურა შექმნეს. მისი ნამუშევრებია „დერვიში მირბის ტყეში“, „ორი ჭაბუკი და მაჯნუნი უდაბნოში“, „შაჰ აბუ ლ-მაალის დაპატიმრება“ და სხვა.
ლიტერატურა
კატეგორია:ინდოელი მინიატურისტები კატეგორია:ინდოელი კალიგრაფები
ჩეჩნეთის შინაგან საქმეთა სამინისტრო
ჩეჩნეთის შინაგან საქმეთა სამინისტრო (რუსულად: Министерство внутренних дел по Чеченской Республик)  —  ჩეჩნეთის პოლიცია. სამინისტრო უშუალოდ ემორჩილება რუსეთის შინაგან საქმეთა სამინისტროს და ჩეჩნეთის პრეზიდენტს.
ორგანიზაციის მთავარი შტაბ- ბინა მდებარეობს გროზნოში, ჩეჩნეთის რესპუბლიკაში, რუსეთში.
ისტორია
ჩეჩნეთის პოლიცია ჩამოყალიბდა 1917 წლის ნოემბერში, როდესაც შეიქმნა პირველი პროლეტარული მილიციის ძალები.
1920 წლის ნოემბერში თერგის რაიონის კონგრესი გამოცხადდა მთის ავტონომიურ საბჭოთა სოციალისტურ რესპუბლიკად, ხოლო შინაგან საქმეთა პირველი სახალხო კომისარი (MVD) იყო იდრის ზიაზიკოვი. პოლიციას პოლიციის გენერალური დირექტორატი ეწოდა.
მეორე მსოფლიო ომი
მეორე მსოფლიო ომის დასაწყისში, პოლიციის მრავალი თანამშრომელი საკუთარი ნებით წავიდა ფრონტზე საბრძოლველად. კრიმინალთან ბრძოლა, განსაკუთრებით ომის პირველ თვეში, გართულდა უამრავი ხალხის გამო, რომლებიც ფრონტის მახლობელი ტერიტორიებიდან ჩამოდიოდნენ რკინიგზის სადგურებში, გროზნოში, გუდერმესში და სხვა ადგილებში. ომის დროს პოლიცია აკონტროლებდა ბევრ სისტემას, აძლიერებდა პასპორტის რეჟიმს და იჭერდა დეზერტირებსა და მტრის ჯაშუშებს.
1960-იანი წლები
ომისშემდგომ პერიოდში, გასული საუკუნის 60-იან წლებში, გაიზარდა პოლიციის ყველა სამსახურის პოლიციური საქმიანობა (სისხლის სამართლის საქმე, სამსახურის ადმინისტრაციული განყოფილებები, საგზაო პოლიცია და ა.შ.). შეიქმნა საზოგადოებრივი წესრიგის დაცვის ახალი სისტემა, საზოგადოებრივი წესრიგის დაცვაში წვლილის გაზრდის მიზნით, ღამის პოლიციისა და პოლიციის მობილური ჯგუფის შექმნით.დანაშაულის გამჟღავნების ეფექტურობა, მნიშვნელოვანწილად, დამოკიდებულია ინფორმაციის ზუსტ გაცვლაზე ორგანიზებულ დანაშაულზე, ეჭვმიტანილებსა და მოპარულ საქონელზე.
1990-იანი წლები
1999 წლის ბოლოს, ჩეჩნეთში კონტრტერორისტული ოპერაციის დროს, იმის გამო, რომ შინაგან საქმეთა სამინისტროს რეკონსტრუქციის საკითხი იყო, რუსეთის შინაგან საქმეთა სამინისტროს ხელმძღვანელობამ გადაწყვიტა შეექმნა შინაგან საქმეთა ოფისი, რომელიც გააკონტროლებდა ჩეჩნეთის რესპუბლიკის საქმეებს.
აღმასრულებელი ხელისუფლების, პირადი უსაფრთხოების, ადამიანის უფლებებისა და თავისუფლებების სახელმწიფო ორგანოების აღსადგენად, 1999 წლის დეკემბერში ჩეჩნეთის რესპუბლიკაში რუსეთის შინაგან საქმეთა მინისტრის ბრძანებით დაარსდა შინაგან საქმეთა ოფისი, ჩეჩნეთის რესპუბლიკის შინაგან საქმეთა სამინისტრო. მრავალი წლის ანარქიის შემდეგ, რესპუბლიკის შინაგან საქმეთა ორგანოებმა კიდევ ერთხელ დაიწყეს ფორმირება.
ჩეჩნეთის რესპუბლიკის შინაგან საქმეთა სამინისტროს შინაგან საქმეთა დეპარტამენტმა მცირე შემადგენლობით, რომელიც შედგება კრიმინალური პოლიციის, პოლიციის, საზოგადოებრივი უსაფრთხოების, ლოგისტიკისა და საშტატო განყოფილებებისგან, დაიწყეს მუშაობა მოზდოკში, ჩრდილოეთ ოსეთის რესპუბლიკაში.
2000-იანი წლები
ბანდიტიზმისა და გატაცების წინააღმდეგ ბრძოლის გააქტიურების მიზნით, 2005 წლის აგვისტოში რესპუბლიკის შინაგან საქმეთა სამინისტროს სტრუქტურამ დააფუძნა ორგანიზებული დანაშაულის წინააღმდეგ ბრძოლის ოფისი, რომელსაც ევალება ტერორიზმის წინააღმდეგ ბრძოლის, ბანდიტრობისა და გატაცების წინააღმდეგ ბრძოლის სხვა ფუნქციები.
ამჟამად, სპეცრაზმის ძირითადი საქმიანობა, როგორც ადრე, არის ჩეჩნეთის ტერიტორიაზე დანაშაულის პრევენცია, რომლის ცენტრია რუსეთის კონსტიტუციით გარანტირებული მოქალაქეთა ერთ-ერთ ფუნდამენტურ უფლებაზე დანაშაულებრივი თავდასხმის აღკვეთა და გამომჟღავნება. სიცოცხლის უფლების დაცვა.
ჩეჩნეთის შინაგან საქმეთა დეპარტამენტის უფროსი
სერგეი არენინი (2000-2001)
საიდ-სელიმ ფეშხოევი (2001-2002)
შინაგან საქმეთა მინისტრი
რუსლან წაქაევი (2002 წლის დეკემბერი - 2003 წლის აპრილი)
ალუ ალხანოვი (აპრილი 2003-27 დეკემბერი 2004 წ.)
პოლიციის გენერალ-ლეიტენანტი რუსლან ალხანოვი (2004 წლის 27 დეკემბრიდან).
რესურსები ინტერნეტში
კატეგორია:შინაგან საქმეთა სამინისტროები კატეგორია:რუსეთის სამინისტროები კატეგორია:სამინისტროები რუსეთში
ჩაბანოს ეკლესიის კომპლექსი
ჩაბანოს ეკლესიის კომპლექსი — არქიტექტურული ძეგლი თიანეთის მუნიციპალიტეტის სოფელ ჩაბანოს ჩრდილო-აღმოსავლეთით, 1 კმ-ზე, ტყეში. კომპლექსში შედის ეკლესია, კოშკი და გალავანი. განეკუთვნება გვიან შუა საუკუნეებს. ეკლესია დარბაზულია (7,3x4,9 მეტრი), ნაგებია ნატეხი ქვით. დაზიანებულია: ჩამოშლილია გარეგანი მოპირკეთების უმეტესი ნაწილი და სახურავის საფარი. შესასვლელი სამხრეთიდანაა. მომრგვალებულკუთხეებიანი სწორკუთხა საკურთხევლის აღმოსავლეთ კედელში სწორკუთხა სარკმელია გაჭრილი, რომლის ორივე მხარეს თითო კვადრატული ნიშია. სარკმლის ქვემოთ, კედელზე, ტრაპეზის ქვაა მიდგმული. თითო სწორკუთხა სარკმელი სამხრეთით და დასავლეთითაა. საკურთხეველი გადახურულია არაწესიერი ფორმის კონქით. კონქის შირიმის ქვით ნაწყობი შეისრული თაღის ქუსლებთან გამოყოფილია შირიმის მარტივი პროფილის იმპოსტები. შეისრული ფორმისაა კამარაც, რომელიც მსგავსი ფორმის ერთ შეკიდებულ საბჯენ თაღს ეყრდნობა. დარბაზის გრძივ კედლებზე ყრუ შეისრული თაღებია. ჩრდილოეთით ორი ასეთი თაღია, სამხრეთით - ერთი ეკლესია შიგნიდან შელესილია.
ეკლესიის ჩრდილო-აღმოსავლეთით, 2 მეტრზე დგას ნატეხი ქვით ნაგები გვიანი შუა საუკუნეების ზურგიანი კოშკი (3,85x3,7 მეტრი). რომელიც ზურგით ფერდობშია შეჭრილი. კოშკის გვერდის კედლები და ზურგის ნაწილი თითქმის მთლიანად დანგრეულია. სამხრეთის სწორ კედელში (სიმ. 6,5 მეტრი) თაღოვანი შესასვლელია, მის ზემოთ კი — მეორე სართულის მცირე ზომის სწორკუთხა სარკმელი. მეორე სართულის კედელი შიგნიდან პირველის მიმართ რამდენადმე შეთხელებულია, რაც სართულშუა გადახურვის კოჭების დასაყრდნობ საფეხურს ქმნის. კოშკს ორფერდა სახურავი ჰქონია. წრიული მახაზულობის გალავნის ფრაგმენტებიიღაა შემორჩენილი.
ლიტერატურა
კატეგორია:თიანეთის მუნიციპალიტეტის ტაძრები
ჯონ სილი
ჯონ სილი (John Seale; დ. 5 ოქტომბერი, 1942) — ავსტრალიელი კინოოპერატორი. არის ავსტრალიისა და ამერიკის კინემატოგრაფისტთა ასოციაციების წევრი. მიღებული აქვს ოსკარისა და BAFTA-ს ჯილდოები.
რესურსები ინტერნეტში
კატეგორია:ავსტრალიელი კინოოპერატორები კატეგორია:დაბადებული 1942 კატეგორია:დაბადებული 5 ოქტომბერი
ჭეჭყეთის ხატი
ჭეჭყეთის ხატი — არქტიტექტურული ძეგლი დუშეთის მუნიციპალიტეტის სოფელ სიჯანანში, მდინარე ბაკურხევის მარჯვენა ნაპირზე, ნასოფლარ ჭეჭყეთიდან 100 მეტრზე, განეკუთვნება გვიანდელ შუა საუკუნეებს. სალოცავი გეგმით სწორკუთხაა, ნაგებია ნატეხი ქვით. მისი სახურავი ჩაქცეულია, შესასვლელი აღმოსავლეთიდანაა, კარი სწორკუთხაა. დანარჩენი კედლები ყრუა.
ლიტერატურა
კატეგორია:დუშეთის მუნიციპალიტეტის ტაძრები
ხენარო-ერერას რაიონი
ხენარო-ერერას რაიონი (Distrito de Jenaro Herrera) — რაიონი პერუში, ლორეტოს რეგიონის რეკენის პროვინციაში. მდებარეობს ზღვის დონიდან 110 მეტრზე. 2007 წლის მონაცემებით, მოსახლეობა 4 922 ადამიანს შეადგენდა, სიმჭიდროვე 3.2 ადამიანი კმ²-ზე. ფართობი 1 517 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:რეკენის პროვინციის რაიონები
ლეონიდას II
ლეონიდას II — სპარტის მეფე. ლეონიდას II სამეფო ტახტზე არევს II-ის შემდეგ ავიდა, მისი მმართველობა დაიწყო ძვ. წ. 254 წელს და დასრულდა ძვ. წ. 242 წელს. ლეონიდას II-ის შემდეგ კი სამეფო ტახტზე კლეომბროტე II ავიდა. მისი მეორე მმართველობა კი დაიწყო ძვ. წ. 241 წელს და დასრულდა ძვ. წ. 235 წელს, მის შემდეგ კი კლეომენე III გამეფდა.
რესურსები ინტერნეტში
კატეგორია:სპარტის მეფეები
კლეომბროტე II
კლეომბროტე II — სპარტის მეფე. კლეომბროტე II სამეფო ტახტზე ლეონიდას II|ლეონიდას II-ის შემდეგ ავიდა, მისი მმართველობა დაიწყო ძვ. წ. 242 წელს და დასრულდა ძვ. წ. 241 წელს. კლეომბროტე II-ის შემდეგ კი სამეფო ტახტზე კვლავ ლეონიდას II ავიდა.
გორნოვო (უფის რაიონი)
გორნოვო (Горново; Горново) — სოფელი რუსეთში, ბაშკირეთში, უფის რაიონში. მიეკუთვნება კრასნოიარსკის სოფსაბჭოს. რაიონულ ცენტრ უფიდან განლაგებულია 23 კილომეტრში, ხოლო უახლოეს რკინიგზის სადგურ უფიდან 23 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 221 ადამიანი. მოსახლეობის უმრავლესობას თათრები და რუსები შეადგენენ.
სქოლიო
კატეგორია:უფის რაიონის სოფლები
ჰუკის კანონი
უმარტივესი შემთხვევისათვის, როდესაც ხდება ღეროს გაჭიმვა ან შეკუმშვა, შემდეგი ფორმით: ცილინდრული ღეროს აბსოლუტური წაგრძელება (შემოკლება) \Delta l პირდაპირ პროპორციიულია გამჭიმი (მკუმშავი) F ძალისა.
სადაც. [l არის ღეროს საწყისი სიგრძე, S — მისი განაკვეთის ფართობი, ხოლო E — გრძივი დრეკადობის მოდული, რომელიც ნივთიერების მექანიკური მახასიათებელია (მუდმივაა)]. უფრო მოსახერხებელია ჰუკის კანონის ჩაწერა ასეთი სახით:
სადაც არის ნორმალური ძაბვა ღეროს განაკვეთში, ხოლო  — ღეროს ფარდობითი წაგრძელება (შემოკლება).
ძვრის დეფორმაციის დროს ჰუკის კანონი ჩაიწერება შემდეგი სახით:
განზოგადებული ჰუკის კანონი ამტკიცებს, რომ წერტილში დაძაბული მდგომარეობის განმსაზღვრელი 6 სიდიდე წრფივად გამოისახება ამ წერტილის მახლობლად დეფორმაციის განმსაზღვრელი 6 სიდიდის მეშვეობით. ამ თანაფარდობებში შემავალ პროპორციულობის კოეფიციენტებს დრეკადობის მოდულებს უწოდებენ.
ლიტერატურა
კატეგორია:ფიზიკური კანონები კატეგორია:მყარი სხეულის ფიზიკა კატეგორია:დრეკადობის თეორია
ფერსათი
ფერსათი, ღადო — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს მდინარეებს ოცხესა და ქვაბლიანს შორის მდებარე ფერსათის ლავურ პლატოზე. სიმაღლე 2372 მ. აგებულია ზედაპლიოცენური ანდეზიტ-ბაზალტებითა და დაციტებით. ემჩნევა გამყინვარების კვალი. შემოსილია სუბალპური მდელოებით.
ლიტერატურა
კატეგორია:სამცხე-ჯავახეთის მხარის მთები
მანავის დედა ღვთისმშობლის მეორე ეკლესია
მანავის დედა ღვთისმშობლის მეორე ეკლესია — არქიტექტურული ძეგლი საგარეჯოს მუნიციპალიტეტის სოფელ მანავში, სოფლის ჩრდილოეთით, ნასოფლარ თარაქის ტერიტორიაზე. განეკუთვნება გვიანდელ შუა საუკუნეებს.
ეკლესია დარბაზულია ნაგებია სხვადასხვა ზომის რიყის ქვითა და ქვიშაქვით. წყობაში გამოყენებულია სრულიად დაუმუშავებელი ლოდები. წყობა ირეგულარულია. ძლიერ დაზიანებულია: ჩამონგრეულია გადახურვა. სამხრეთ და ჩრდილოეთ კედლები 1-1,5 მეტრის სიმაღლეზეა შემორჩენილი. თითქმის მთლიანადაა დანგრეული დასავლეთ კედლის ჩრდილოეთ ნახევარი. ეკლესიის შიგნით და კედლებზე ამოსულია ხეები. ერთადერთი შესასვლელი დასავლეთიდანაა.
აღმოსავლეთით, ნახევარწრიული აფსიდის ღერძზე, აგურით ნაწყობი, დადაბლებული პროპორციების მქონე, შიგნით და გარეთ შეისრული თაღით დახურული სარკმელია, რომელიც გარეთკენ მკვეთრად ვიწროვდება. სარკმლის ორივე მხარეს აფსიდის ბოლოებთან ახლოს თითო ნიშაა მოწყობილი, რომელთა გადახურვა ერთმანეთზე მიყრდნობილი ორი თხელი ქვითაა გამოყვანიი. მსგავსი ნიშაა ჩრდილოეთ კედლის აღმოსავლეთ ნაწილში, იგი სიმაღლით 1 მეტრამდეა და იატაკის დონიდან იწყება.
ლიტერატურა
კატეგორია:საგარეჯოს მუნიციპალიტეტის ტაძრები
დენის ტეილორი
დენის ტეილორი (Dennis Taylor; დ., კოულ-აილენდი, ჩრდილოეთი ირლანდია) — ჩრდილოეთირლანდიელი პროფესიონალი სნუკერისტი. 1985 წლის ცნობილი მსოფლიო ჩემპიონატისა და 1984 წლის გრან-პრის გამარჯვებული. ახლა ტეილორი ცხოვრობს ქალაქ ლაიში (რექსემის საგრაფო, უელსი) და სნუკერის მატჩების კომენტატორია ტელეარხ BBC-ზე.
ადრეული წლები
ტეილორი სნუკერით დაინტერესდა, როდესაც ის 9 წლის გახდა. 14 წლისამ მოიგო ადგილობრივი საყმაწვილო ჩემპიონატი, ხოლო 1966 წელს გადავიდა ლანკაშირში. ორი წლის შემდეგ დეივისმა გაიმარჯვა ეროვნულ პირველობაზე 19 წელზე უფროს მოთამაშეებს შორის. შემდეგ გამოდიოდა სამოყვარულო შეჯიბრებზე და 1972 წლის ნოემბერში პროფესიონალი გახდა.
სქოლიო
კატეგორია:მსოფლიო ჩემპიონები სნუკერში კატეგორია:ჩრდილოეთირლანდიელი სნუკერისტები კატეგორია:სნუკერის კომენტატორები კატეგორია:დაბადებული 1949 კატეგორია:დაბადებული 19 იანვარი
ლიანა ასათიანი
ლიანა ასათიანი (დ. 20 დეკემბერი, 1925/1926, თბილისი, საქართველოს სსრ, სსრკ — გ. 8 ივლისი, 2014) — ქართველი მსახიობი. საქართველოს სსრ-ის დამსახურებული არტისტი (1961).
1949 წელს დაამთავრა თბილისის სახელმწიფო სამედიცინო ინსტიტუტი. 1942–1943 წლებში მიხეილ ჭიაურელის ფილმში „გიორგი სააკაძე“ შეასრულა პირველი როლი (დედოფალი თეკლე). კინოში შესრულებული აქვს შემდეგი როლები: ციალა („ჭირვეული მეზობლები“, 1945), კამა („გაზაფხული საკენში“, 1950), ალექსანდრა ჯაფარიძე („მწვერვალთა დამპყრობნი“, 1952), მარინე ფერაძე („ჭრიჭინა“, 1954), ქეთევანი („ეთერის სიმღერა“, 1956), თავადის ქალი მაია („ერთი ცის ქვეშ“, 1961), დედოფალი გურანდუხტი („მაცი ხვიტია“, 1961), კოლონკელიძის მეუღლე („დიდოსტატის მარჯვენა“, 1969), ბიძინას დედა („სინათლე ჩვენს ფანჯრებში“, 1969), თინათინ მინდაძე („ლევან ხიდაშელი“, 1973), დედოფალი დარეჯანი („წიგნი ფიცისა“, 1983) და სხვ. იყო საქართველოს კინემატოგრაფისტთა შემოქმედებითი კავშირის წევრი.
გარდაიცვალა 2014 წლის 8 ივლისს, 87 წლის ასაკში. დაკრძალულია დიდუბის პანთეონში.
სქოლიო
კატეგორია:დაბადებული 20 დეკემბერი კატეგორია:დაბადებული 1926 კატეგორია:თბილისში დაბადებულები კატეგორია:გარდაცვლილი 8 ივლისი კატეგორია:გარდაცვლილი 2014 კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:ქართველი მსახიობები კატეგორია:XX საუკუნის ქალი მსახიობები კატეგორია:საქართველოს სსრ-ის დამსახურებული არტისტები ლიანა კატეგორია:დიდუბის პანთეონში დაკრძალულები
მოსკოვის წმინდა გიორგის ტაძარი (ენდოვო)
მოსკოვის წმინდა გიორგის ტაძარი (Храм Великомученика Георгия Победоносца) — მართლმადიდებლური ტაძარი მოსკოვში. ტაძარი დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ზამოსკვორეჩიეს რაიონში. 1992 წლიდან სოლოვეცკის მონასტრის მეტოქია.
მთავარი საკურთხეველი ნაკურთხია წმინდა გიორგის სახელზე, ხოლო ეგვტერი ნიკოლოზ საკვირველთმოქმედის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
წმინდა გიორგის ხის ეკლესია ამჟამინდელი ტაძრის ადგილზე ცნობილია XVI საუკუნის შუა წლებიდან. პირველი ქვის ტაძარი ამ ადგილზე ააგეს 1588 წელს, მთავაეპისკოპოს არსენი ელასონსელის ინიციატივით, რომელიც მოსკოვიდან კონსტანტინოპოლში მიმავალ საპატრიარქო ელჩობის შორის იყო. ტაძარი ღვთისმშობლის შობის მთავარი საკუთხევლით ააგეს XVI საუკუნის ბოლოს მთავარეპისკოპოსის ფინანსებით.
საბრძოლო მოქმედებების დროს ეკლესია, სავარაუდოდ დაზარალდა, მაგრამ ომის შემდეგ მალევე აღადგინეს. ამჟამად არსებულ ეკლესიას საფუძველი ჩაუყარეს 1653 წელს და სავარაუდოდ გამოიყენეს ძველი ეკლესიის კედლები. ეკლესიის მთავარი საკურთხეველი აკურთხეს ღვთისმშობლის შობის სახელზე, ხოლო სამხრეთისა და ჩრდილოეთის ეგვტერები წმინდა გიორგისა და ნიკოლოზ საკვირველთმოქმედის სახელზე. ორივე ეგვტერი კუთხის აფსიდებში განათავსეს.
1670-1680-იან წლებში ეკლესიის მთელი დასავლეთი ნაწილი გადააკეთეს. ამ სამუშაოების შედეგად გაჩნდა სამრეკლო, სატრაპეზო კი ორჯერ გაადიდეს. 1729 წლის ძლიერმა წყალდიდობამ დაწია გრუნტი ეკლესიის ქვეშ, რამაც გამოიწვია სატრაპეზოს და სამრეკლოს დაზიანება. 1729-1730 წლებში ისინი ხელახლა ააშენეს. სამრეკლო წყალდიდობამ კვლავ დააზარალა 1786 წელს, მის ადგილზე კი 1806 წელს, პავლე დამიდოვის ფინანსებით, ააშენეს დღესაც არსებული სამიარუსიანი სამრეკლო.
1812 წლის ხანძარმა წმინდა გიორგის ტაძრის კედლებიც და ინტერიერიც დააზიანა, მაგრამ XX საუკუნის 30-იან წლებში ტაძრის შენობა აღადგინეს.
პირველი მსოფლიო ომის პერიოდში ეკლესიის ტერიტორიაზე განთავსებული იყო ლაზარეთი.
საბჭოთა ხელისფლებამ ეკლესია დახურა 1935 წლამდე. დახურვის შემდეგ მის შენობას გამოიყენებდნენ სხვადასხვა ორგანიზაციები. 1958-1962 წლებში მიმდინარეობდა სარესტავრაციო სამუშაოები ნიკოლაი ნედოვიჩის პროექტის მიხედვით.
1992 წელს წმინდა გიორგის სახელობის ეკლესია გახდა სოლოვეცკის მონასტრის მეტოქი. პირველი მსახურება ახლად აღდგენილ ტაძარში შედგა 1993 წელს ქრისტეშობის დღესასწაულზე.
ლიტერატურა
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
კოალიცია
ტერმინი „კოალიცია“ ჯგუფის აღმნიშვნელი სახელწოდებაა, როდესაც ორი ან მეტი ადამიანი, ფრაქცია, სახელმწიფო, პოლიტიკური პარტიები, სამხედროები და ა.შ. თანხმდებიან დროებით იმუშავონ, საერთო მიზნის მისაღწევად. სიტყვა კოალიცია გულისხმობს მიზნის მისაღწევად ერთად შეკრებას.
ფორმირება
ეროვნული დემოკრატიული ინსტიტუტისა და ოსლოს მშვიდობისა და ადამიანის უფლებების ცენტრის მიერ გამოქვეყნებული პოლიტიკური პარტიების სახელმძღვანელოს თანახმად, კოალიციის შექმნის ხუთი ეტაპი არსებობს:
კოალიციები ვლინდება სხვადასხვა ფორმით, ტიპებით და ხანგრძლივობით:
ალიანსებისგან განსხვავებით, კოალიციები არის ის, რასაც შეიძლება ვუწოდოთ „უთანასწორობის პარტნიორობა“, რადგან შედარებითი პოლიტიკური, ეკონომიკური და სამხედრო ძალა, ან განსაკუთრებით ის, თუ რამდენად მზადდება ერი ჩადენილი, გააკეთოს კარნახით ვინ უხელმძღვანელებს, ვინ არის შინაგანი წრე, და ვის ექნება გავლენა ზოგადად, კოალიციები წარმოიშობა, როგორც დაუგეგმავი პასუხი სიტუაციებზე საშიშროების, გაურკვევლობის ან ზებუნებრივი მოვლენების დროს. ის ასევე წარმოადგენს არაერთ მუდმივ ინტეგრაციას, რომლიც მიმართულია შუალედური მიზნებისკენ. მონაწილეობის თვალსაზრისით, კოალიციები მათი ბუნებით უფრო მეტია „მოდი, როგორც ხარ, აცვიათ ის, რაც სურთ, დატოვეთ, როდესაც გსურთ წვეულება“.
ფუნქცია
კოალიციები განაწილებულია ორ გაფართოებულ კატეგორიაში: შიდა კოალიციები და გარე კოალიციები.
შიდა კოალიციები შედგება იმ ადამიანებისგან, რომლებიც უკვე იმყოფებიან ორგანიზაციაში, როგორიც არის სამუშაო ადგილი. მაგალითად, პროფკავშირული ორგანიზაცია წარმოადგენს კოალიციის სახეობას, რომელიც შეიქმნა თანამშრომლების ხელფასების, შეღავათებისა და სამუშაო პირობების დასადგენად. თანამშრომლებს შორის ამ ერთიანობის გარეშე, მუშები ექვემდებარებოდნენ უხეში სამუშაო გარემოს და დაბალი ანაზღაურებას პრაქტიკული რეგულაციებს. ხშირად, ორგანიზაციებს ურჩევნიათ თავიანთი შიდა კოალიციების წევრებთან საბჭოონ, სანამ სამუშაო ადგილას ცვლილებებს განახორციელებენ, რათა უზრუნველყონ მხარდაჭერა.
ამის საპირისპიროდ, საგარეო კოალიციები შედგება სხვადასხვა ორგანიზაციის წევრებისაგან, რომლებიც თანამშრომლობენ თავიანთი ძალისხმევით საერთო მიზნის მისაღწევად. მაგალითად, იარაღის ძალადობის თავიდან ასაცილებლად და იარაღის კონტროლის დამკვიდრების მიზნით, რამდენიმე ჯგუფმა, პროფკავშირმა და არაკომერციულმა ორგანიზაციებმა შექმნეს კოალიცია, რათა შეჩერდნენ იარაღის ძალადობა. გარე კოალიციები ნდობის მოპოვებას ეყრდნობა იმ ნაკლებად სავარაუდო პარტნიორების მოწვევისათვის, რომელთაც სურთ ერთი და იგივე მიზნის მიღწევა, მაგრამ ამ მიზნების მისაღწევისთვის განსხვავებული მიზეზები ამოძრავებთ.
მთავრობა და პოლიტიკა
კოალიციის მთავრობა წარმოადგენს მაჟორიტარული მმართველობის ალტერნატიულ მოდელს, ეს უკანასკნელი ხასიათდება გამარჯვებული იღებს ყველაფერს „პირველი წარსულით“ საარჩევნო სისტემებით, რაც ხელს უწყობს მკაფიო განსხვავებებს გამარჯვებულებსა და დამარცხებულებს შორის. საკანონმდებლო ჯგუფების კოალიციებმა არა მხოლოდ ქმნიან მთავრობას საპარლამენტო სისტემებში, არამედ მათ შეუძლიათ ძალაუფლების დანაწევრებაც. პოლიტიკაში კოალიციების ყველაზე ჩვეულებრივი ანალიზი ეხება საპარლამენტო რეჟიმებში მრავალპარტიული კაბინეტების ფორმირებას. მეორე მსოფლიო ომის დასრულების შემდეგ გერმანიაში ყველა ადმინისტრაცია წარმოადგენს მრავალპარტიულ კოალიციას, რაც წარმოადგენს საპარლამენტო მთავრობაში კოალიციური მთავრობის შექმნის მაგალითს. როდესაც პარლამენტში შეიძლება შეიქმნას სხვადასხვა მომგებიანი კოალიციები, მთავრობის პარტიის შემადგენლობა შეიძლება დამოკიდებული იყოს თითოეული მხარის შეთანხმებაზე და დომინანტი პარტიის ყოფნაზე, თუ არა.
კემბრიჯის ლექსიკონი კოალიციას განსაზღვრავს, როგორც „სხვადასხვა პოლიტიკური პარტიებისა თუ ჯგუფების გაერთიანებას კონკრეტული მიზნისთვის, ჩვეულებრივ, შეზღუდული ვადით, ან მთავრობაში, რომელიც ჩამოყალიბებულია ამ გზით“.
საერთაშორისო ურთიერთობები
მინი|300x300პქ| დიაგრამის საფუძველზე შექმნილი რამდენიმე საერთაშორისო კოალიცია [[null|ბმული=|საზღვარი , ბმული=|საზღვარი   , ბმული=|საზღვარი   , ბმული=|საზღვარი   , ბმული=|საზღვარი   და ბმული=|საზღვარი   : BASIC, BRICS, G5 და IBAS / IBSA . ]] ორი ან მეტი ცალკეული მხარის დროებითი თანამშრომლობა დასახული მიზნისა და საერთო მიზნის მიღებასთან დაკავშირებით, საერთაშორისო ურთიერთობებში შეიძლება მივიჩნიოთ კოალიციად. კოალიციის კონკურსები წარმოდგენილია საერთაშორისო პოლიტიკურ დინამიკაში. საერთაშორისო ურთიერთობებში კოალიცია შეიძლება იყოს ერების დროებითი დაჯგუფება, რომლებიც გაერთიანებულია კონკრეტული მიზნებისათვის. მიუხედავად იმისა, რომ პირები და ჯგუფები ქმნიან კოალიციებს მრავალი და მრავალფეროვანი მიზეზის გამო, ყველაზე გავრცელებული მიზანი არის საერთო საფრთხის წინააღმდეგ ბრძოლა ან გარკვეული შესაძლებლობის გამოყენება, რის შედეგადაც კოალიციები ხშირად დროებითი ხასიათს ატარებს. საერთო საფრთხე ან შესაძლებლობის არსებობა არის ის, რაც კოალიციას ქმნის და მის არსებობას საშუალებას აძლევს, რადგან ყველა მონაწილე მხარე ხედავს სარგებელს თანამშრომლობის პროცესში. ამგვარი კოლაბორაციული პროცესები კოალიციის მსახიობებს საშუალებას აძლევს წინ მიიწიონ თავიანთი საერთო მიზნისკენ, ან მიაღწიონ ამოცანას, რომლის გარშემო შეიქმნა კოალიცია. საერთაშორისო ურთიერთობებში კოალიციების ქცევა და დინამიკა იქმნება ერთობლივი ჯგუფებისა და ჯგუფების შიგნით არსებული განსხვავებებით. რაციონალობა, ჯგუფური დინამიკა და სქესი საერთაშორისო უსაფრთხოების ჩარჩოებში კოალიციური ქცევის ხელშემწყობი ფაქტორებია.
ეკონომიკა
ეკონომიკურ აგენტებს შეუძლიათ შექმნან კოალიციები. როდესაც კოალიცია იქმნება ეკონომიკური მიზნების გარშემო, მსჯელობა ფინანსურია. ეკონომიკაში, როდესაც ორი დაპირისპირებული სექტორი, როგორიცაა მყიდველი და გამყიდველი, ან ორი გამყიდველი, ერთად ხვდებიან, იგი შეიძლება კოალიციურად მივიჩნიოთ, დენოტიური მნიშვნელობით, რადგან ეს ორი ჯგუფი დროებით ერთად ხვდება მიზნის მისაღწევად. ერთი მაგალითი იქნება 1997 წლის გარიგება Microsoft-სა და Apple-ს შორის. გარიგება შედგებოდა, რომ მაიკროსოფტმა გადაარჩინა მაშინდელი მოქმედი Apple-ის ინვესტიცია 150 მილიონი აშშ დოლარი. პროფკავშირებად შეიძლება ჩაითვალოს მუშათა კოალიციები (ჩვეულებრივ, იგივე სამრეწველო სექტორის). როდესაც განხილული აგენტები არიან ქვეყნები, საერთაშორისო ხელშეკრულების შექმნა (მაგალითად, სავაჭრო ხელშეკრულებები ან საერთაშორისო გარემოსდაცვითი ხელშეკრულებები) ასევე შეიძლება ჩაითვალოს, როგორც კოალიცია. ეკონომიკაში კოალიციის ფორმირებას და მის სტაბილურობას ძირითადად თამაშის თეორიის საშუალებით იყენებენ.
სამოქალაქო საზოგადოება
სამოქალაქო საზოგადოებაში „კოალიცია“ უკავშირებს ჯგუფურ ძალისხმევას ან იმ ხალხს, რომლებსაც მტკიცედ სწამთ თავიანთი საქმეს. ტერმინი ასევე აღწერს ალიანსებს სამოქალაქო საზოგადოების ორგანიზაციებს შორის, როგორიცაა შრომის პროფკავშირები, საზოგადოებრივი ორგანიზაციები და რელიგიური ინსტიტუტები. მაგალითად, საფრანგეთში, სხვადასხვა სექტორისა და პროფკავშირების წარმომადგენლები მუშაობენ ერთმანეთის დასახმარებლად. პროფკავშირების ეს კოალიცია ხშირად ძალზე ეფექტიანა, რადგან ეს იწვევს ქვეყნის მასობრივ დისკომფორტს. ისეთი კოალიციების ფორმირება, როგორიცაა საზოგადოება-შრომითი კოალიცია, მრავალრიცხოვან კონტექსტში წარმოადგენს სოციალურ ცვლილებების მნიშვნელოვან სტრატეგიას. სოციალურ ჯგუფებში, კოალიცია ხშირად იქმნება კერძო მოქალაქეებისგან, რომლებიც ერთიანდებიან საერთო მიზნის ან მიზნის მიღმა. ამ კერძო მოქალაქეთა მრავალი ჯგუფი ქმნის უშიშროების ორგანიზაციებს, მაგალითად, ქრისტიანული კოალიცია, რომელიც არის ყველაზე მასშტაბური პოლიტიკური ჯგუფი ჯგუფში ამერიკაში. სამოქალაქო საზოგადოებაში აქტიური ჯგუფები ასევე განიხილებიან, როგორც კოალიცია მათი მიზნისთვის. ამ აქტივისტებს უერთდებათ თავიანთი რწმენა იმის შესახებ, რისი მიღწევის იმედიც აქვთ.
სამხედრო
მრავალრიცხოვანი სახელმწიფოებისა და მთავრობების მიერ ერთობლივი ძალაუფლების ქვეშ შეიძლება შეიქმნას სამხედრო კოალიციები. თავისუფლად ფლობენ წევრობას - ქვეყანას არა მხოლოდ ტრადიციული მოკავშირე უნდა ჰყავდეს კოალიციაში შესასვლელად, არამედ ქვეყნებს შეუძლიათ აგრეთვე შეუერთდნენ, შეცვალონ თავიანთი კონტრიბუტები და სიგნალები, გაიყვანონ და შეიცვალონ ახალი წევრებით, რადგან სიტუაცია იცვლება ან იცვლება ეროვნული დღის წესრიგი. წევრი სახელმწიფოებისთვის ხელმისაწვდომი მოქმედებების გაფართოება კოალიციების მნიშვნელოვანი ატრიბუტია. მრავალი თვალსაზრისით, კოალიციის ბრძოლა ემსახურება მშვიდობის დამყარებას, ვიდრე თავად ომის მოგებას. ასეთი კოალიციის მაგალითი მოხდა ვერსალის სამშვიდობო კონფერენციის დროს, 1919 წელს, როდესაც მოკავშირეთა ძალები ცდილობდნენ სამშვიდობო შეთანხმების მიღწევას.
სამხედრო კოალიციის მაგალითებია, ყურის ომის კოალიცია, როდესაც ჯორჯ ბუშმა დაამხო სადამ ჰუსეინის აგრესია შუა აღმოსავლეთში, 1991 წლის ყურის ომის ოპერაციის უდაბნოს შტორმის მონაწილეობით და ხელმძღვანელობით დაასრულა სამხედრო კოალიცია. ბუშის ძალისხმევა „ნების კოალიციაში“, ფრაზა, რომელიც გამოიყენებოდა 2003 წლის ერაყში ომისთვის ჩატარებული კამპანიის განმავლობაში, რომელსაც შეერთებული შტატები და მისი მოკავშირეები ხელმძღვანელობდნენ. თანამედროვე მაგალითია გაერთიანებული ერების ორგანიზაციის კოალიცია, რომელიც ჩაერია 2011 წლის ლიბიის სამოქალაქო ომში მუამარ კადაფის წინააღმდეგ. იმისთვის, რომ კოალიციები პრინციპულად იყოს ეფექტიანი, რომ აღარაფერი ვთქვათ, მონაწილე სახელმწიფოები მიდრეკილნი არიან მოითხოვონ ერთი ზეგავლენის საფრთხე - შესაძლოა, თავისუფლება, ცხოვრების გზა ან გადამწყვეტი ეროვნული ინტერესი - ან არსებობდეს ერთი დესპოტური ფიგურა ან რეჟიმი. არსებობა განიხილება არა მხოლოდ ერების ზოგადობის საძაგელი, არამედ რეგიონის ან მსოფლიო წესრიგის დამანგრეველი.
მათემატიკა
მათემატიკაში ტერმინი კოალიცია უკავშირდება განტოლებას, რომელიც იყენებს კოალიციის მოდელს მოსახლეობის ექსპონენციალური ზრდისთვის. ეს ანალიტიკური განტოლება პირველად გამოქვეყნდა მათემატიკოს პიერ ფრანსუა ვერჰულსტის მიერ 1838 წელს, რათა მოხდეს მოცემულ დროში მსოფლიოს მოსახლეობის რაოდენობის მიხვედრა, დიფერენციალური და ინტეგრალური ტექნიკის გამოყენებით.
მყივანი გედი
მყივანი გედი, ყვითელნისკარტა გედი (Cygnus cygnus) — წყალმცურავი ფრინველი იხვისებრთა ოჯახისა. მისი სხეულის სიგრძეა 145–160 სმ, ფრთების შლილი 218–243 სმ, მასა 8–11 კგ. ზომებით სისინა გედს თითქმის არ ჩამორჩება, თუმცა, მისგან განსხვავებით, მყივანი გედის კისერი ცურვის დროს ხშირად გასწორებულია. აქვს გრძელი ყვითელი ნისკარტი, რომელსაც შავი წვერი აქვს. ახალგაზრდა ფრინველის ნისკარტის ფუძე მოვარდისფროა და კონტრასტს ქმნის მუქ სახესთან, სხეული მურა-რუხია. კუდი შედარებით მოკლე და ქვემოთ მიმართულია. არიან წყვილებად ან გუნდებად. ხმა — ძლიერი „განგ“ ან „განგ-გო“. ბუდობს სკანდინავიის ნახევარუნძულზე, რუსეთში (კამჩატკიდან დაწყებული დასავლეთ საზღვრებამდე), ყაზახეთში, მონღოლეთში. იზამთრებს დასავლეთ ევროპაში, შავი და კასპიის ზღვების სანაპიროებზე, აღმოსავლეთ ჩინეთში, კორეაში, იაპონიაში. საქართველოში გვხვდება სხვადასხვა ტიპის წყალსატევზე გადაფრენისას და ზამთარში, მცირე რაოდენობით ზამთრობს შავი ზღვის სანაპიროზე — აჭარაში, კოლხეთის დაბლობსა და აფხაზეთში. ბინადრობს ისეთ წყალსატევებზე, რომელთა ნაპირები ხშირი მცენარეულობითაა დაფარული — ტბებზე, დიდ მდორე მდინარეებზე, ჭაობებსა და ზღვაზე, ზოგჯერ მინდვრებშიც; ჩვეულებრივ — ტყის ზონასა და ტუნდრის სამხრეთ სანაპიროზე. მცირერიცხოვანია. მისი ადგილსამყოფელი განიცდის ადამიანის სამეურნეო საქმიანობის ზეგავლენას. რიცხოვნობის შემცირების მიზეზებია: ბრაკონიერობა, შემაწუხებელ ფაქტორთა ზრდა და საბინადრო ჰაბიტატის დაკარგვა. მავნებლებიდან რეგისტრირებულია ტრემატოდებისა და ცესტოდების 2–2 სახეობა. მონოგამური ფრინველია, ცხოვრობს განუყრელ წყვილებად. სქესობრივ სიმწიფეს 4 წლის ასაკში აღწევს. ბუდეს მიწაზე აკეთებს (წყალთან ახლოს) ან თავთხელში, ხავსით, ბალახითა და ლერწმით, დებს 4—7 თეთრ ან მოყვითალო კვერცხს. ინკუბაცია 35–40 დღე-ღამე გრძელდება. კრუხობს მხოლოდ დედალი, მამალი ამ დროს შორიახლოს იმყოფება და მას იცავს. დეკორატიულია, ჰყავთ პარკებსა და ზოოპარკებში. შეტანილი იყო საქართველოს სსრ „წითელ წიგნში“.
სქოლიო
კატეგორია:გედი
ჰუკერის კუნძული
ჰუკერის კუნძული — კუნძული ჩრდილოეთ ყინულოვან ოკეანეში, ფრანც იოსების მიწის არქიპელაგის სამხრეთ ნაწილში. ფართობი დაახლოებით 508 კმ², სიმაღლე 576 მ. ჰუკის კუნძულის დიდი ნაწილი დაფარულია მყინვარებით. ჩრდილო-დასავლეთით მდებარე მყუდრო უბეში 1913-1914 წლებში გამოიზამთრა ჩრდილოეთ პოლუსისაკენ მიმავალმა გ. სედოვის ექსპედიციამ. სახელი ეწოდა ინგლისელი ბოტანიკოსის ჯოზეფ დოლტონ ჰუკერის პატივსაცემად.
ლიტერატურა
კატეგორია:რუსეთის კუნძულები კატეგორია:დაუსახლებელი კუნძულები კატეგორია:ფრანც-იოსების მიწა
საქართველო-ირანის პოლიტიკური, ეკონომიკური და კულტურული ურთიერთობები
ირანი სანქციების პირობებში
ახალი მსოფლიო წესრიგის ფორმირების პირობებში განსაკუთრებულ ყურადღებას იმსახურებს მსოფლიოს ეკონომიკური სისტემის ცვლილებები და ამ კონტექსტში ცალკეული ქვეყნების მიმართ ეკონომიკური სანქციების გამოყენების საკითხები. ბევრი მკვლევარის აზრით, მსოფლიოში სულ უფრო რთული ხდება პროცესების პროგნოზირება, მაგრამ სანქციების გამოყენების პრეცედენტები პერსპექტივაში ალბათ გაიზრდება როგორც ცალკეული სახელმწიფოების, ასევე ცალკეული ჯგუფების მიმართ. მაგრამ, როგორც გამოცდილება, გვიჩვენებს, სანქციები პრობლემებს კი არ წყვეტს, არამედ მათ უფრო ამწვავებს. ამ აზრის დასტურად შეიძლება გამოდგეს ირანის მაგალითი. სანქციებმა გავლენა იქონია ირანის ეკონომიკაზე, მაგრამ ეკონომიკური კოლაფსის ორგანიზება ვერ მოხერხდა. დაგეგმილი ხუთწლედების საშუალებით, ირანმა პრობლემებს თავი გაართვა და შუა და ახლო აღმოსავლეთში მეორე ადგილი დაიმკვიდრა, ხოლო აზიის ქვეყნებს შორის მეშვიდე. შედეგებმა ნათლად დაგვანახა, რომ სანქციების პირობებშიც ქვეყანას შეუძლია განვითარდეს და თავი დაახწიოს პრობლემებს.
ირანი - რეგიონის ლიდერი ქვეყანა
ირანი თავისი გეოგრაფიული მდებარეობისა და ბუნებრივი რესურსების გამო ყოველთვის მნიშვნელოვან როლს ასრულებდა არამარტო რეგიონის, არამედ საერთაშორისო პოლიტიკურ პროცესებში. ირანისათვის დაწესებული სანქციების მოხსნის შემდეგ ქვეყნის პოლიტიკურ ცხოვრებაში მნიშვნელოვანი ცვლილებები განხორციელდა, რამაც გავლენა იქონია მის საგარეო პოლიტიკის ფორმირებაზე. კვლევის მიზანს წარმოადგენს ირანის პოსტსანქციების პერიოდის საგარეო პოლიტიკის ფორმირების პროცესის განხილვა. ხაზგასმულია ის, რომ ისლამური რესპუბლიკის თანამედროვე საგარეო პოლიტიკა ძირითადად ემყარება ქვეყნის ეროვნული ინტერესების დაცვას, რეგიონში არსებული რთული პოლიტიკური პროცესების ვითარებაში მშვიდობისა და სტაბილურობის შენარჩუნებას მრავალმხირივი განვითარების გრძელვადიან პერსპექტივებს. თანამედროვე საერთაშორისო პოლიტიკაში მიმდინარე ცვლილებებში მნიშვნელოვანი ადგილი უჭირავს ირანს როლს, მიზნებს მათი მიღწევის გზებს. ირანი ცდილობს საკუთარი რეგიონალური გლობალური როლის გაზრდას. მათ შორის ისლამური დემოკრატიის განვითარებას. ამასთანავე ცალმხრვი მრავალმხრივი და ურთიერთობების გაღრმავებას მეზობელ სახელმწიფოებთან. ირანი ისლამური რესპუბლიკა დიდი ძალისხმევით ცდილობს უთანხმოებების მოგვარებას სხვა ქვეყნებთან. როგორც რეგიონულ, ისე საერთაშორისო დონეზე პოზიტიური ჩართულობით ხელსუწყობს მშვიდობის გამყარებას. თანამედროვე საერთაშორისო წესრიგის გათვალისწინებით ირანის პოსტსანქციების საგარეო პოლიტიკაში მნიშვნელოვანი ცვლილებები ხდება. ეს ქვეყანა კრიზისებით სავსე რეგიონში მდებარეობს. მას, როგორც მნიშვნელოვან რეგიონულ ძალას თავისი გეოგრაფიული მდებარეობის გამო უნიკალური პოზიცია აქვს. ირანის ისლამური რესპუბლიკა აქტიურად მონაწილეობს რეგიონში მშვიდობის, უსაფრთხოებისა და სტაბილურობის დამყარებისათვის. მსოფლიოში მიმდინარე პოლიტიკური პროცესების ხელისშემშლელი მოვლენების გათვალისწინებითა და საკუთარი ეროვნული ინტერესებიდან გამომდინარე შესაძლებელი ხდება ირანის საგარეო პოლიტიკის პრაგმატული მიდგომების დაგეგმვა. ისლამური ისტებლენშმენტი პირველ ადგილზე ამჟამადაც პრაგმატიზმს აყენებს. ხოლო ისლამური იდეოლოგია მის გამამყარებელ როლს ასრულებს. ამას ადასტურებს ამჟამინდელი დიპლომატიური გუნდის აქტიური პრაქტიკული საქმიანობა. ამას გარდა გასათვალისწინებელია ირანის ისლამური რესპუბლიკის სწრაფი ეკონომიკური წინსვლა, რაც მისი, როგორც რეგიონის ლიდერის პოზიციას კიდევ უფრო აძლიერებს. სანქციების მოხსნის შემდგომ ირანის სწრაფი ეკონომიკური დაწინაურება შესამჩნევია. ირანული სხვადასხვა სახის პროდუქცია ბევრად გასცდა რეგიონის ქვეყნების ბაზარს.